Tre personer er omkommet, efter at en flodbåd er kæntret i floden Donau i Budapest. I alt 34 mennesker var ombord på båden

Det oplyser ungarsk stats-tv ifølge nyhedsbureauet Reuters sent onsdag aften.

Redningsfolk er til stede nær ulykkesstedet, som er tæt på det ungarske parlament, meddeler statslige nyhedsmedier.

Også et brandslukningsfartøj skulle være tæt på stedet, hvor båden er kæntret.



Nogle af de ombordværende er blevet reddet. En eftersøgning sættes i gang efter andre.

Reuters skriver, at båden var fortøjet nær den ungarske parlamentsbygning, hvorefter den blev ramt af et andet fartøj.

Den ramte flodbåd vendte derefter bunden i vejret.

Donau er præget af kraftige strømme efter regnvejr i Budapest, skriver nyhedsbureauet videre.

/ritzau/